Aquests títols només permeten viatjar a la xarxa de serveis regionals de Rodalies de Catalunya.
No permeten el transbordament als transports integrats.
Els bitllets s'han d'utilitzar durant les dues hores següents al moment de validació.
L'adquisició dels bitllets s'ha de fer a l'estació d'origen abans de pujar al tren.
El viatger sense bitllet només pot regularitzar la seva situació a bord davant del personal d'inspecció de Renfe quan accedeixi al tren en una estació sense possibilitat de venda de bitllets.
Títol de transport vàlid per realitzar un sol viatge.
Validesa: durant les dues hores següents a la seva validació o per al tren especificat al bitllet.
Validesa: Viatge d'anada durant les dues hores següents a la seva validació o per al tren especificat al bitllet; el viatge de tornada serà vàlid fins a la finalització del servei regular l'endemà de la validació del viatge d'anada.
Si el viatge de tornada es fa en un tren que té una tarifa diferent, cal formalitzar la
Vàlid per fer 10 viatges durant noranta dies, només en els trens amb tarifa Regional (des del dia n fins al dia n+89 ).
Vàlid per fer 10 viatges durant noranta dies en els trens amb tarifa Regional Exprés i Mitja Distància. (des del dia n fins al dia n+89 ).
Anada i Tornada tots els dies dins del període de validesa de trenta dies (des del dia n fins al dia n+29 ).
Viatges il·limitats durant noranta dies (des del dia n fins al dia n+89 ).
Abonament mensual personal i intransferible amb descompte sobre la tarifa base pels estudiants de les universitats de Girona, Lleida i Rovira i Virgili (Tarragona).
En el cas de la Universitat Rovira i Virgili (URV), aquest abonament serà vàlid també per accedir als campus de Tortosa, Vila-seca i Coma-ruga (El Vendrell).
Descompte de caràcter oficial per a membres de família nombrosa / monoparental que disposin del corresponent document acreditatiu.
És aplicable tots els dies de la setmana, per a totes les classes i els trens segons la categoria: 20% de descompte per a família nombrosa/monoparental general i 50% per a família nombrosa/monoparental especial.
El viatger haurà de presentar el títol oficial de família nombrosa/monoparental o fotocòpia compulsada tant en el moment de la compra del bitllet com durant el viatge, si li ho demana el personal d'inspecció de la companyia.
Aquest títol haurà de ser expedit de forma individual o col·lectiva per l'Administració de la comunitat autònoma on resideixi el viatger.
Els infants menors de quatre anys poden viatjar de forma gratuïta sempre que no ocupin cap plaça al vagó.
- Pensionistes (majors de 18 anys) en situació d'Incapacitat física o psíquica Permanent Total, Absoluta o Gran Invalidesa, formalment declarada.
- Persones amb una minusvalidesa del 33% o més
Amb la targeta daurada es beneficien d'una reducció del 40% en el preu del bitllet senzill o d'anada i tornada.
Es pot gaudir del descompte qualsevol dia de la setmana.
Les persones amb minusvalideses del 65% o més poden anar amb un acompanyant que viatjarà amb el mateix descompte, adquirint la Targeta Daurada de modalitat "amb acompanyant"
La targeta té caràcter anual i es pot fer a les estacions per un import de 6 euros.
Descompte del 20% sobre la tarifa base a joves fins a 25 anys (inclosos) que siguin titulars d'un carnet jove emès per qualsevol de les administracions de les comunitats autònomes o d'altres països.
Oferta vàlida per a tots els trens, dies i recorreguts.